איגוד הכדורעף הישראלי

איגוד הכדורעף הישראלי הוא עמותה רשומה, המאגדת למעלה מ-60 אגודות ומנהלת את ענף הכדורעף (אולמות וחופים) בישראל על הליגות השונות בראשן "ליגת העל בכדורעף" לגברים ונשים ונבחרות ישראל השונות מנערים ועד בוגרים. האיגוד הוא חלק מהפדרציה הבינלאומית לכדורעף (ה-FIVB) והפדרציה האירופאית לכדורעף (CEV) (אנ') ומשתייך לאזור מרכז אירופה. האיגוד נרשם כעמותה ציבורית בשנת 1995 ומורכב מאספה כללית, יו"ר וחברי הנהלה. משרדי האיגוד ממוקמים במרכז הספורט הדר יוסף, רחוב שטרית 6, תל אביב. בשנת 1943 הוקמה "ההתאחדות הארצישראלית בכדורעף", שהייתה בשליטה מלאה של אגודות "הפועל". הקמת ההתאחדות לכדורעף תרמה לשיפור הענף הן מן ההיבט הארגוני (כמו: ליגות סדירות, תאריכי משחק קבועים, תוכניות משחק שנתיות) והן מן ההיבט המקצועי (כמו: מאמנים מקצועיים, אמונים סדירים, עידוד נוער). בתחילת פעילות ההתאחדות הפעילות לא כללה נשים, ונשים שיחקו כדורעף רק באופן ספוראדי. ארגון משחקים לא היה ברמה בינלאומית שכן מלבד תחרויות מזדמנות עם קבוצות הצבא הבריטי, או קבוצות שונות שביקרו מדי פעם בארץ-ישראל ההתמודדויות היו לרוב רק בין קבוצות ארץ-ישראליות. בשנת 1947 הצטרפה ההתאחדות הארץ-ישראלית להתאחדות הכדורעף הבינלאומית (FIVB) שהוקמה באותה שנה ונמנתה בין 20 החברות הראשונות של ארגון זה. למרות הפעילות הבינלאומית שהחלה כבר בשנים הראשונות של המדינה, הליגה הלאומית הרשמית הראשונה החלה רק בשנת 1956 כשהוחלט להעביר את הכדורעף למסגרת "ההתאחדות לספורט" שהוקמה בשנת 1951. בשנת 1995 הוחלט כי איגוד הכדורעף יפסיק לפעול תחת "ההתאחדות לספורט" ותוקם עמותה נפרדת תחת השם "איגוד הכדורעף בישראל". בשנת 1956 מועצת המנהלים של איגוד הכדורעף הישראלי הורכב מגברים בלבד שנבחרו בהתאם לנאמנותם למפלגה פוליטית ספורטיבית (כגון: הפועל, מכבי, בית"ר וכו'). במשך שנים נשים נתקלו בחסמים בקבלת גישה לתפקידי ניהול בענף הכדורעף הישראלי. בשנת 1997 הצטרפה לדירקטוריון אישה אחת בתפקיד "משקיף" (יכולה להשתתף באספות, אך ללא זכות הצבעה להחלטות הדריקטוריון). בשנת 1999 הוקמה ועדת נשים שתפקידה הייתה לעזור לנשים ולקבל החלטות בהקשר של ארגוני הספורט בישראל. ב-26 ביולי 2022 נחתם הסכם שיתוף פעולה בין איגוד הכדורעף בישראל לבין איגוד הכדורעף במרוקו, תחת החסות של איגוד הכדורעף האירופאי איגוד הכדורעף האפריקאי. טקס החתימה התקיים ברבאט עיר הבירה של מרוקו, בנוכחות יו”ר האיגוד אשר קסו יחד עם אנדרי אזולאי, יועצו של מלך מרוקו. בפגישה נכחו אלכסנדר בוריצ'יץ', יו"ר ההתאחדות האירופאית בכדורעף, יו"ר התאחדות הכדורעף של מרוקו ויו"ר התאחדות הכדורעף האפריקאית. כחלק מההסכם, הנבחרת קיימה מספר משחקי אימון במרוקו. נבחרת ישראל בכדורעף גברים נבחרת ישראל בכדורעף נשים ליגת העל בכדורעף ליגת העל בכדורעף נשים הליגה הלאומית בכדורעף הליגה הארצית בכדורעף ליגת הנוער ליגות נמוכות ליגה א' - חובבים גביע המדינה בכדורעף גביע המדינה בכדורעף נשים גביע האיגוד בכדורעף אקדמיה למצוינות במכון וינגייט נבחרת ישראל בכדורעף חופים הסבב הישראלי בכדורעף חופים יושב ראש - אשר קסו מנכ"ל - רענן בר טל דובר - דן שיראי מנהלת אדמיניסטרטיבית - רוני יפתח מנהלת ליגה וגביע - טל טייכנר מנהל אגף תשתיות - אורי חבר מנהל אגף כדורעף חופים - דביר זיוון אתר האינטרנט הרשמי של איגוד הכדורעף הישראלי אתר האינטרנט הרשמי של איגוד הכדורעף בישראל איגוד הכדורעף הישראלי, ברשת החברתית פייסבוק איגוד הכדורעף הישראלי, ברשת החברתית אינסטגרם איגוד הכדורעף הישראלי, סרטונים בערוץ היוטיוב איגוד הכדורעף הישראלי, באתר "גיידסטאר ישראל" איגוד הכדורעף בישראל, דף שער בספרייה הלאומית ד"ר ישראל הררי, ד"ר מרק ורטהיים, המרכז האקדמי לוינסקי - וינגייט, משחק הכדור עף - מאמר רביעי בסדרה ההתאחדות הישראלית לספורט נכים, כדורעף ישיבה קווי יסוד בהתפתחותו ההיסטורית, החוקתית והטכנית-טקטית של משחק הכדורעף בעולם ובישראל Moran Betzer-Tayar, Sima Zach, Yair Galily, Ian Henry, Barriers to women’s access to decision-making positions in sport organizations: the case of establishing a girls’ volleyball academy in Israel, Journal of Gender Studies 26, 2017-07-04, עמ' 418–431 doi: 10.1080/09589236.2015.1111835 Loughborough University Research Repository - Browse, repository.lboro.ac.uk אסי ממן, נחתם הסכם בין איגודי הכדורעף של מרוקו וישראל, באתר ynet, 26 ביולי 2022 מערכת ספורט היום, גם בכדורעף: הסכם היסטורי נחתם בין ישראל למרוקו, באתר ישראל היום, 26 ביולי 2022 כדורעף: שת"פ ישראלי היסטורי עם מרוקו, באתר וואלה, 25 ביוני 2023